回藏時區

回藏時區，又叫新藏時區，係舊時一個中國時區，喺1912年到1949年用，等同UTC+6，範圍包括甘肅嘅玉門以西各地，蒙古嘅扎薩克圖汗部，青海嘅都蘭、玉樹兩縣以西各地，西康嘅昌都、科麥、察隅各縣以西各地，新疆嘅精河、庫車兩縣同佢以東各地，西藏嘅前藏、後藏等地。回藏時區個名嚟自回族、藏族聚居地，而新藏時區個名嚟自新疆、西藏兩地。

中國時區
UTC+6